wickkiey/tamil-wikipedia-chunked huggingface dataset:
# தெருக்கூத்து

## வரலாறு

"தெருக்கூத்து" என்ற சொல் தெரு மற்றும் கூத்து ("ஒரு வகை நாடகக்கலை") ஆகிய தமிழ் சொற்களிலிருந்து பெறப்பட்டது. கட்டைக்கூத்து அதன் பெயரை கட்டாய் என்ற வார்த்தையிலிருந்து பெறப்பட்டது, கட்டாய் என்பது நிகழ்ச்சிகளின் போது நடிகர்கள் அணியும் சிறப்பு ஆபரணங்களைக் குறிக்கிறது.  
எழுத்தாளர் எம்.சண்முகம் பிள்ளை தெருக்கூத்தை தமிழ் காவியமான சிலப்பதிகாரத்துடன் ஒப்பிட்டு, சிலப்பதிகாரத்தை தெருக்கூத்தின் முன்மாதிரி வடிவம் என்று அழைத்தார். சிலப்பதிகாரம் கதை இன்னும் தெருக்கூத்து நடிகர்களால் நிகழ்த்தப்படுகிறது. தெருக்கூத்து நாடகம் சிலப்பதிகார காவியத்தின் ஒவ்வொரு படலத்தின் தொடக்கத்திற்கும் முடிவிற்கும் ஒத்த விதத்தில் தொடங்குகிறது மற்றும் முடிவடைகிறது. மேலும் நடிகர்கள் உரைநடையுடன் குறுக்கிடப்பட்ட வசனத்தில் பாடுகிறார்கள், வசனத்தின் பின்னர் வரும் உரைநடை அதன் விளக்கமாக உரையாடுகிறார்கள். சிலப்பதிகாரம் மற்றும் தெருக்கூத்து இரண்டும் பெண்களின் கற்பு மற்றும் தார்மீக சக்தியை மையமாகக் கொண்டுள்ளன. யாழ்ப்பாணத்தில் உள்ள ஜேசுட் பாதிரியார்கள் போர்த்துகீசிய மரபில் இருந்து கத்தோலிக்க நாடகங்களை தெருக்கூத்து பாணியில் வழங்கினர்.  
பல அறிஞர்கள் தெருக்கூத்து மற்றும் அண்டை பிராந்திய நாடக வடிவங்களான யட்சகனா மற்றும் கதகளி போன்றவற்றுக்கு இடையிலான ஒற்றுமையைக் குறிப்பிடுகின்றனர். இருப்பினும், கதகளியைப் போலல்லாமல், இது பொதுவாக ஒரு பாரம்பரிய கலை வடிவத்தை விட ஒரு நாட்டுப்புறக் கலையாகக் கருதப்படுகிறது. சமீபத்திய காலங்களில், சில தெருக்கூத்து குழுக்களும் தொழில்முறை குழுக்களாக செயல்படத் தொடங்கியுள்ளன.
# தெருக்கூத்து

## மையக் கரு

பல தெருக்கூத்து நிகழ்ச்சிகள் மகாபாரதத்தில் முக்கியத்துவம் வாய்ந்த திரவுபதி கதாப்பாத்திரத்தை மையப்படுத்தி அமையும். ராமாயணத்தை மையப்படுத்தி தெருக்கூத்து நாடகங்கள் மரியம்மன் திருவிழாக்களில் நிகழ்த்தப்படுகின்றன. மேலும் சில நாடகங்களில் உள்ளூர் தெய்வங்களும் அடங்கும்.  
தமிழ் நாட்காட்டியின் முதல் மாதமான *சித்திரையில்* தொடங்கி இருபத்தி ஒரு நாள் கோயில் திருவிழா உள்ளிட்ட சடங்கு கொண்டாட்டங்களின் ஒரு பகுதியாக தெருக்கூத்து நாடகங்கள் உள்ளன. நடிகர்கள் வண்ணமயமான ஆடைகளை அணிவார்கள். தெருக்கூத்து இசைக்கலைஞர்கள் பயன்படுத்தும் இசைக்கருவிகளில் ஆர்மோனியம், டிரம்ஸ், ஒரு முகவனை (ஒபோவைப் போன்ற ஒரு கருவி) மற்றும் சிம்பல்கள் ஆகியவை அடங்கும்.  
ஒரு கோவில், திறந்த மைதானம் அல்லது வேறு ஏதேனும் வசதியான தளத்தின் முற்றத்தில் ஒரு நடிப்பு அரங்கம் அமைக்கப்பட்டுள்ளது. செவ்வக அரங்கின் மூன்று பக்கங்களிலும் மக்கள் அமர்கிறார்கள். பாடகர்கள் மற்றும் இசைக்கலைஞர்கள் மேடையின் பின்புற பக்கத்திலும், நடிகர்கள் முன் பக்கத்தையும் பயன்படுத்துகின்றனர். இந்து கடவுளான விநாயகர் என்ற தோற்றத்தில் ஒரு நடிகருடன் திரைச்சீலை வைத்திருக்கும் இரண்டு பேர் அரங்கிற்குள் நுழைகிறார்கள். இசைக்கலைஞர்களால் விநாயகருக்கு ஒரு பாடலைப் பாடி தொடங்குகிறது, மேலும் பல தெய்வங்களுக்கும் பிரார்த்தனை செய்யப்படுகிறது. விநாயகராக நடிக்கும் நடிகர் இப்போது *அரங்கிலிருந்து* வெளியேறுகிறார், *கட்டியங்காரன்* (ஜெஸ்டர் மற்றும் *சூத்திரதாரா* அதாவது கதை சொல்பவர்) மேடையில் தோன்றுகிறார். *கட்டியங்காரன்* நிகழ்த்த வேண்டிய நாடகத்தின் கதையைச் சொல்லி கதாபாத்திரங்களை அறிமுகப்படுத்துகிறார். சில நேரங்களில், கதாபாத்திரங்களே தங்களை அறிமுகப்படுத்துக் கொள்கிறார்கள். *கட்டியங்காரன்* மேடையில் நடக்கும் நிகழ்வுகளுக்கு சூழலை வழங்கியும், காட்சிகளுக்கு இடையில் கேலி செய்தும் காட்சிகளை இணைக்கிறார். நடிகர்கள் இசைக்கலைஞர்கள் ஆதரவுடன் பாடுகிறார்கள்.  
ஒரு தெருக்கூத்து நாடகத்தின் உரை ஒரு கருப்பொருளால் தொடர்புடைய பாடல்களின் தொடராகும். ஒவ்வொரு பாடலும் ஒரு ராகத்தில் வழங்கப்படுகிறது, இது ஒரு பாரம்பரிய பாடலின் வடிவத்தில் கட்டமைக்கப்பட்டுள்ளது. இதற்கு முன்னால் விருத்தம், பாடலின் அதே ராகத்தில் நான்கு வரி வசனங்களை உச்சரிப்பது . பாடலுக்குப் பிறகு, ஒரு நடிகர் அதன் அடிப்படையில் ஒரு உரையை வழங்குகிறார்.  
பிரெஞ்சு நாடகக் குழுவான தீட்ரே டு சோலைல், இந்தியாவின் தெருக்கூத்தின் கூறுகளை தி வோவ் ஆஃப் திரவுபதி, மற்றும் டிபிட் ஆஃப் கர்ணா நாடகங்களில் பயன்படுத்தினர் .
# தெருக்கூத்து

## இதனையும் காண்க

- கட்டைக்கூத்து
# பந்தம்

**பந்தம்** அல்லது **தீவெட்டி** என்பது ஒரு விளக்கு ஆகும். மின்சாரம் இல்லாத காலத்தில் பந்தம் பெரிய அளவில் மக்களால் பயன்படுத்தப்பட்டு வந்தது. மக்கள் வாழ்க்கையில் ஓர் அன்றாட உபயோகப்படுத்தப்படும் பொருள்களுள் ஒன்றாக இருந்து வந்தது. பந்தம் பொதுவாக கந்தல் துணியை கொண்டு செய்யப்படுவது ஆகும். கந்தல் துணியை ஒரு கம்பின் நுனியில் சுற்றிக் கட்டி, நெருப்பை வைத்து தீ முட்டப்படுவது ஆகும். பந்தம் சுற்றி உள்ள இடத்திற்கு ஒளியைக் கொடுக்கும்.
# பந்தம்

## மேலும் பார்க்க

- தீ உண்டாக்கல்
- தீக்குச்சி
- நெருப்பு
# பந்தம்

## வெளியிணைப்புகள்

- Picture of non-freestanding torches
- Picture of non-freestanding torches
# வானம்

**வானம்** அல்லது **ககனம்** பூமியின் மேற்புறத்திலிருந்து குறிப்பிட்ட எல்லைக்கு அப்பால் விரிந்திருக்கும் அனைத்தையும் உள்ளடக்கிய பரந்த வெளியைக் குறிக்கும். இது பொதுவாக வளிமண்டலத்தையும், அதற்கு அப்பாலுள்ள விண்வெளியையும் சேர்த்து உள்ளடக்கியதாகும். வானியலில் வானமானது வானக்கோளம் எனவும் அழைக்கப்படும். இந்த வெளியிலே சூரியன், நிலா, விண்மீன்கள் போன்றவற்றின் அசைவுகளை நாம் அவதானிக்கிறோம்.
முகில், வானவில், வடமுனை ஒளி என்பன வானத்தில் காணக்கூடிய இயற்கையான சில தோற்றப்பாடுகளாகும். பொழிவு (வானிலையியல்), மின்னல் என்பனவும் வானத்துடன் தொடர்புடைய தோற்றங்களே.  
வேறுபட்ட தோற்றங்களைக் காட்டும். (நிலைத்த இறக்கை வானூர்தியில் இருந்து பெறப்பட்ட படம்)]]  
பகலில், முகில்களற்ற வானம் இருக்கையில் சூரியன் தெரியும். அத்துடன் முகில்களற்ற வானம் நீல நிறமாக இருக்கும். இதற்குக் காரணம் வளிமண்டலத்தில் இருக்கும் வளிமமானது, சூரிய ஒளியிலிருந்து வரும் வெவ்வேறு நிறங்களில், நீல நிற ஒளியை அதிகமாகச் சிதறடிக்கின்றது. நீலநிறத்தை விடவும் அலைநீளம் குறைவான ஊதா, கருநீலம் ஆகிய நிறங்கள் அதிகமாகச் சிதறடிக்கப்பட்டாலும், நமது கண்களில், குறிப்பிட்ட நிறக் கதிர்களைப் பெற்றுக் கொள்ளுவதற்கான உணர்திறன் குறைவாக இருப்பதனால் நீல நிறமே, பார்வையில் ஆதிக்கம் செலுத்துகின்றது. அந்திநேரத்தில், அல்லது அதிகாலை வேளைகளில் சூரியன் மிகவும் தூரத்திலும், ஒரு சாய்விலும் இருப்பதனால், சிதறடிக்கப்படும் நீல ஒளி வேறு திசைக்குச் சென்றுவிடும். எனவே வானம், மஞ்சள் அல்லது செம்மஞ்சள் நிறத்தில் இருக்கும்.
இரவில் சூரிய ஒளி இன்மையால், வானம் இருண்ட நிறத்தில் தெரியும். இரவில் நமது பார்வையில், பிரகாசமான சூரிய ஒளியின் குறுக்கீடு இல்லாமல், சூரியனின் ஒளி விண்மீன்கள், கோள்கள், நிலா போன்றவற்றில் பட்டுத் தெறிப்பதால், நம்மால் அவற்றைப் பார்க்கக் கூடியதாக இருக்கும். ஆனால், பகலிலோ, இரவிலோ, முகில்கள் வானத்தில் இருப்பின், முகிலினால் ஏற்படும் மறைப்பினால், சூரியனையோ, ஏனைய விண்மீன்கள், கோள்கள், நிலாவையோ நம்மால் பார்க்க முடியாது.
# சு. சி. பிள்ளை

**சுப்பையா சிவசங்கரநாராயண பிள்ளை** (*Subbayya Sivasankaranarayana Pillai*) (ஏப்ரல் 5, 1901 - ஆகத்து 31, 1950) என்பவர் இருபதாம் நூற்றாண்டின் சிறந்த இந்தியக் கணிதவியலாளரில் ஒருவர்.எசு. எசு. பிள்ளை என்ற பெயராலும் இவர் அழைக்கப்படுகிறார். எண் கோட்பாட்டில் பல நிபுணர்களின் கவனத்தை ஈர்த்த வாரிங் பிரச்சினையில் இவருடைய சாதனை மிகப்பெரிதாகப் பேசப்படுகிற ஒன்று. இந்தியா இவருடைய அகால மரணத்தினால் இன்னும் பல சாதனைகள் புரிந்து நாட்டுக்குப் புகழ் சேர்க்கக்கூடிய ஒருவரை இழந்தது.
# சு. சி. பிள்ளை

## பிறப்பும் கல்வியும்

திருநெல்வேலி மாவட்டத்தில், குற்றாலத்திற்கருகிலுள்ள வல்லம் என்ற சிற்றூரில் பிறந்தார். அவருக்கு ஒரு வயது ஆகுமுன்பே தாயார் கோமதி அம்மாள் காலமாகிவிட்டார். தந்தை சுப்பையா பிள்ளை தான் வயதான உறவினப் பெண்மணி ஒருவரின் உதவியுடன் குழந்தையை வளர்த்தார். செங்கோட்டை நடுத்தரப்பள்ளியில் பையன் படிக்கும்போதே சாஸ்திரியார் என்ற ஒர் ஆசிரியர் இவருடைய புத்தி வல்லமையையும் உழைப்பையும் பார்த்துப் பூரித்துப் போனார். இவருடைய பள்ளிப்படிப்பு முடிவதற்குள்ளேயே சுப்பையாபிள்ளை காலமானபோது, அவர்தான் சிவசங்கரநாராயணனின் கல்லூரிப் படிப்பிற்கு உதவிசெய்தார். இடைநிலைக் கல்வி பயின்றது நாகர்கோயிலில் உள்ள ஸ்காட் கிறித்தவக் கல்லூரியில். திருவனந்தபுரம் மகாராசா கல்லூரியில் கல்விச் சலுகை பெற்று நன்றாகவே படித்து B.A. பட்டம் பெற்றார்.
# சு. சி. பிள்ளை

## கணிதக்கல்வி

மேற்படிப்பிற்காக சென்னைக்குச் சென்றார். சென்னை மாகாணக் கல்லூரியில் 1927 இல் ஆனந்தராவின்கீழ் ஆராய்ச்சி மாணவனாகச் சேர்ந்து முதல்தர ஆராய்ச்சி மாணவன் என்று பெயர் எடுத்தார். ஆனந்தராவுடன் கூட பேராசிரியர் வைத்தியநாதசுவாமியும் இவருக்கு வழிகாட்டினார். சென்னைப் பல்கலைக்கழகம் இவருடைய ஆராய்ச்சிகளைப் பாராட்டி இவருக்கு அறிவியலில் மதிப்புறு முனைவர் பட்டம் (D.Sc.) பட்டமே வழங்கியது. சென்னைப் பல்கலைக்கழகத்தின் முதல் அறிவியலில் மதிப்புறு முனைவர் பட்டம் (D.Sc.) பெற்றவர் இவர்தான்.
# சு. சி. பிள்ளை

## தொழில்

- 1929 - 1941 அண்ணாமலைப் பல்கலைக்கழகம். இங்கேயே அவருடைய முழுத்திறமையும் வெளிப்படத் தொடங்கியது.
- 1941 . திருவனந்தபுரம் பல்கலைக் கழகம்
- 1942 கல்கத்தா பல்கலைக் கழகம்.
- 1943 - 1950 சென்னை பல்கலைக்கழகம்.
- 1950. Institute of Advanced Studies, Princeton அவரை ஓராண்டிற்காக அழைத்தது.
- 1950 ஆகத்து -செப்டம்பரில் ஆர்வர்ட் பல்கலைக்கழகத்தில் நடக்க இருந்த பன்னாட்டு கணித காங்கிரசுனாலும் பேச அழைக்கப்பட்டு, பிரின்சுடன் அழைப்பிற்காகவும் ஆகத்து 31, TWA விமானத்தில் பயணமானார். ஆனால் கெய்ரோவுக்கருகில் விமானம் விபத்துக்குள்ளாகி, உயிர் துறந்தார்.
# சு. சி. பிள்ளை

## சாதனைகள்

76 ஆய்வுக்கட்டுரைகள் எழுதினார். அவை பெரும்பாலும் எண் கோட்பாட்டைப்பற்றியும் டயோபாண்டசு தோராயத்தைப் பற்றியும் இருந்தன.
# சு. சி. பிள்ளை

## சாதனைகள்

### வாரிங் பிரச்சினையில் கண்டுபிடிப்பு

: எண் கோட்பாட்டில் வாரிங் பிரச்சினையைப் பற்றிய ஒரு முக்கியமான கண்டுபிடிப்பைச் செய்து சரித்திரம் படைத்தார். 1909இல் டேவிட் ஹில்பர்ட் வாரிங் பிரச்சினையைப் பற்றிய ஓர் அடிப்படைத் தேற்றத்தை நிறுவினார்.  
::**ஹில்பர்ட்-வாரிங் தேற்றம்**: ஒவ்வொரு நேர்ம முழு எண் <math> k</math> க்கும் <math>g(k)</math> என்ற ஒரு மீச்சிறு நேர்ம முழு எண் கீழுள்ள பண்புடன் இருக்கும்:
::எந்த நேர்ம முழு எண்ணையும் <math>g(k)</math> எண்ணிக்கை கொண்ட <math> k</math> - அடுக்குகளின் கூட்டுத் தொகையாகக் காட்டலாம். அதாவது, எத்தனை குறைந்த எண்ணிக்கை கொண்ட k-அடுக்குகளின் கூட்டுத்தொகையாக *எல்லா* முழுஎண்களையும் சொல்லமுடியுமோ அந்த எண்ணிக்கை <math>g(k)</math>யாகும்.
::எடுத்துக்காட்டாக, g(2) = 4. அதாவது, எந்த எண்ணையும் நான்கு எண்ணிக்கைக்கு அதிகமில்லாத எண்களின் வர்க்கங்களின் கூட்டுத்தொகையாகக் காட்டலாம். குறிப்பாக
:: 27 = 16 + 9 + 1 + 1
:: 32 = 16 + 16
:: 77 = 36 + 36 + 4 + 1
:: 200 = 100 + 64 + 36  
::1770 இலேயே (லாக்ரான்சி) <math>g(2) = 4</math> என்பது தெரியும். 1910 இலிருந்து <math>g(3) = 9</math> என்பதும் தெரியும்.  
::**பிள்ளையின் கண்டுபிடிப்பு**: (1936). 7 அல்லது 7 க்கு மேலுள்ள **எல்லா** <math>k</math> க்கும், <math>g(k) =</math> <math>2</math><sup>*k*</sup> + <math>l - 2</math>; இங்கு, <math>l</math> என்பது <math>(3/2)</math><sup>*k*</sup>ஐ விட பெரியதல்லாத மீப்பெரு முழு எண். <math>k = 6</math> என்ற பட்சத்திலும் 1940 இல் இன்னும் கடினமான ஒரு முறையில் <math>g(6) = 73</math> என்றும் கணித்தார்.
# சு. சி. பிள்ளை

## சாதனைகள்

### பிள்ளை பகா எண்கள்

: அவர் கண்டுபிடித்த ஒருவித பகா எண்களுக்கு பிள்ளை பகா எண்கள் என்ற பெயர் நிலைத்துவிட்டது. பகாஎண் <math> p</math> கீழ்வரும் பண்பை உடையதாக இருந்தால் அது **பிள்ளை பகா எண்** எனப்படும்:
::ஒரு நேர்ம முழு எண் இருக்கவேண்டும். அது சரி செய்ய வேண்டிய சமன்பாடுகள்:
::: (*) <math>n! = -1 mod p </math>
::: <math> p \neq 1 mod n </math>
::: இதன் பொருள்: <math>n!</math>, <math>p</math>இன் ஏதோ ஒரு மடங்கை விட ஒன்று குறைவு. மற்றும், <math>p - 1</math>, <math>n</math>இன் எந்த மடங்காவும் இருக்காது.  
:::எடுத்துக்காட்டாக, <math>79</math> ஒரு பிள்ளை பகா எண். ஏனென்றால்,
::: <math>23! + 1,</math> <math>79</math> ஆல் சரியாக வகுபடுகிறது. மற்றும், <math>78,</math> <math>23</math>இன் எந்த மடங்கும் இல்லை. ஆக, <math>79</math> க்குகந்ததாக <math>23</math> என்ற் <math>n</math> உள்ளது.  
: முதல் <math>39</math> பிள்ளை பகா எண்கள்:  
:: <math>23, 29, 59, 61, 67, 71, 79, 83, 109, 137, 139, 149, 193, 227, 233, 239, 251, 257, 269, 271, 277, 293, 307, 311, 317, 359, 379, 383, 389, 397,</math>
<math>401, 419, 431, 449, 461, 463, 467, 479, 499</math>  
: இத்தொடர் முடிவில்லாதது என்று எர்டாஷ், சுப்பராவ், ஹார்டி முதலியவர்கள் கண்டுபிடித்திருக்கிறார்கள்.
# படிமம்:Ss-pillai.jpg

source: http://www.saivaneri.org/
# படிமம்:Ss-pillai.jpg

## நியாயமான பயன்பாடு

The image linked here is claimed to be used under fair use as:
1. it is a historically significant photo of a famous individual;
1. the photo is only being used for informational purposes.--11:00, 31 மார்ச் 2009 (UTC)
# பாடல்

பேசும் சொற்களில் இசையைக் கூட்டிக் கருத்துக்களை வெளிப்படுத்துவது **பாடல்** எனப்படும். இது கவிதை என்றும் அழைக்கபடுகிறது. பா, பாட்டு, செய்யுள் என்னும் சொற்கள் இதனைக் குறிக்கும் பண்டைய சொற்கள். இவற்றில் செய்யுள் என்பது இவற்றின் வகைகள் அனைத்துக்கும் பொதுவான சொல். யாப்பு என்னும் சொல் சொற்களில் இசையேற்றிக் கட்டுவதைக் குறிக்கும். தொல்காப்பியம் இதனைத் தூக்கு என்னும் உறுப்பாகச் சுட்டுகிறது.
# பாடல்

## இலக்கணம்

பாடல்கள் பின்பற்ற வேண்டிய இலக்கணம் யாப்பிலக்கணம் ஆகும். தொல்காப்பியத்தில் இது குறித்து விரிவாக விளக்கப்பட்டிருக்கிறது.
# பாடல்

## திரைப்பாடல்கள்

தற்கால தமிழர்கள் பெரிதும் விரும்புகின்ற பாடல் வகைகளில் ஒன்று திரைப்பாடல். இப்பாடல்கள் சொல்லின்பம், பொருளின்பத்தோடு இசை இன்பத்தையும் காட்சி இன்பத்தையும் சேர்த்து அளிக்கின்றன. மிகச்சிறந்த திரைப்பாடல்கள் இயற்றியவர்களில் முதன்மையானவர் கவியரசர் கண்ணதாசன். பட்டுக்கோட்டை கல்யாணசுந்தரனார், வைரமுத்து, வாலி போன்றோரும் கருத்தாழம் மிக்க அற்புதமான பாடல்களை இயற்றியுள்ளார்கள்.
# பாடல்

## இலக்கியப் பாடல்கள்

பண்டைத் தமிழகத்தில் எண்ணிலடங்கா கவிஞர்கள் கருத்துச் சுவையும் கவிச்சுவையும் மிக்க ஆயிரக்கணக்கான பாடல்களைப் பாடியுள்ளனர். தமிழ் இலக்கியக் கருவூலத்தில் கவிச்சுவையில் தலைசிறந்த பாடலாக கம்பராமாயணமும், கருத்துச்சுவையில் தலைசிறந்ததாக திருக்குறளும் காவிய நடையில் தலைசிறந்ததாக சிலப்பதிகாரமும் கருதப்படுகிறது. தமிழர் வரலாற்றில் ஈடு இணையற்ற பாடல்களைத் தந்தவர்களில் முக்கியமானவர்கள் பாரதியாரும் பாரதிதாசனும்.
# இந்திய அறிவியல் நிறுவனத் தமிழ்ப் பேரவை

**தமிழ்ப் பேரவை** என்பது பெங்களூரில் உள்ள இந்திய அறிவியல் நிறுவனத்தில் தமிழ் நாட்டைப் பிறப்பிடமாகக் கொண்ட அல்லது தமிழைத் தாய்மொழியாகக் கொண்ட மாணவர்கள், ஊழியர்கள் மற்றும் ஆசிரியர்களின் கூட்டமைப்பாகும். கிட்டத்தட்ட 500 முதல் 600 உறுப்பினர்களைக் கொண்டது இவ்வமைப்பு. இது உறுப்பினர்களின் ஒன்றுகூடலுக்கான, கருத்துப் பரிமாற்றத்திற்கான மற்றும் தமிழ்நாடு சார்ந்த விழாக்களைக் கொண்டாடுவதற்கான தளத்தை உருவாக்கும் ஒரு கூட்டு முயற்சியாகும்.
# இந்திய அறிவியல் நிறுவனத் தமிழ்ப் பேரவை

## மின்னல் இதழ்

மின்னல் என்பது ஆண்டிற்கு இரு முறை தமிழ்ப் பேரவையினால் வெளியிடப்படும் இதழ். இவ்விதழில் பேரவை உறுப்பினர்களின் படைப்புகள் இடம் பெறுகின்றன. இது உறுப்பினர்களின் படைப்பாற்றலையும் மொழி சார்ந்த திறன்களையும் வளர்க்க உதவும்படியாக அமைக்கப் பட்டுள்ளது.
# கோச் பிகார் அரண்மனை அருங்காட்சியகம்

**கோச் பிகார் அரண்மனை அருங்காட்சியகம்**, இந்தியாவின் வடகிழக்கு மாநிலமான மேற்கு வங்காளத்தில் உள்ளது. கோச் பிகார், திசுட்டா ஆற்றின் கிளை ஆறான தோர்சா ஆற்றங்கரையில் அமைந்துள்ளது. இங்குள்ள மிகவும் குறிப்பிடத்தக்கதான கட்டிடம், கிபி 1887 ஆம் ஆண்டில் அரசர் நிரிப்பேந்திர நாராயனால் (Nripendra Narayan) கட்டப்பட்ட அரண்மனையாகும். இந்த அரண்மனையைப் பேணிப் பாதுகாப்பதற்காக 1982 ஆம் ஆண்டு, இதனை இந்திய தொல்லியல் ஆய்வகம் கையகப்படுத்தியது. இந்த அரண்மனையில் தற்போதுள்ள அருங்காட்சியகம் 2002 ஆம் ஆண்டில் நிறுவப்பட்டது. இந்திய தொல்லியல் ஆய்வகத்தின் கொல்கத்தா வட்டத்தாலும், மாநில அரசாலும் சேகரிக்கப்பட்ட அரும்பொருட்கள் இக் கட்டிடத்தில் உள்ள ஏழு காட்சிக்கூடங்களில் வைக்கப்பட்டுள்ளன.  
முன்னர் தர்பார் மண்டபமாக இருந்த பகுதி இப்போது அருங்காட்சியகத்தில் தலைமைக் கூடமாக உள்ளது. முதலாம் காட்சிக்கூடமான இம்மண்டபத்தில் அரச சின்னம், அரசரின் முடிசூட்டு விழாவைக் காட்டும் ஓவியம், அரச குடும்பத்தினரின் நிழற்படங்கள் என்பவற்றோடு இவ்விடத்திற்கு அண்மையில் உள்ள பல இடங்களில் அகழ்வாய்வுகளின்போது கிடைத்த சில பொருட்களும் வைக்கப்பட்டுள்ளன.
# அசர்துவாரி அரண்மனை அருங்காட்சியகம், முர்சிதாபாத்

**அசர்துவாரி அரண்மனை அருங்காட்சியகம், முர்சிதாபாத்** (பாரா கோதி), (Hazarduari Palace) என்பது இந்தியாவின், மேற்கு வங்காள மாநிலத்தின் முர்சிதாபாத் மாவட்டத்தில் உள்ளது. இந்த அருங்காட்சியகம், முர்சிதாபாத்தில் உள்ள அசர்துவாரி அரண்மனையில் அமைக்கப்பட்டுள்ளது. கொல்கத்தாவில் இருந்து சாலைவழியாக 219 கிலோமீட்டர் தொலைவில் உள்ள முர்சிதாபாத் வங்காளத்தின் பழங்காலத் தலைநகரமாகும். கிபி 1824 - 1838 காலப்பகுதியில் வங்காளத்தை ஆண்ட நவாப் அசீம் ஹுமாயூன் ஷா என்பவர், புகழ்பெற்ற புகழ்பெற்ற கட்டிடக்கலைஞராக இருந்த மக்லியொட் டங்கன் என்பவரின் வடிவமைப்பில் இந்த அரண்மனையைக் கட்டினார். இக்கட்டிடம் கிரேக்கக் கட்டிடக்கலையின் டொரிக் ஒழுங்கைப் பயன்படுத்திக் கட்டப்பட்டுள்ளது.  
1985ஆம் ஆண்டில் இக் கட்டிடத்தை முறையாகப் பேணுவதற்காக இந்திய தொல்லியல் ஆய்வகத்தின் பொறுப்பில் விடப்பட்டது. இந்திய தொல்லியல் ஆய்வகத்தின் கள அருங்காட்சியகங்களில் மிகவும் பெரியதான இந்த அருங்காட்சியத்தில், 20 காட்சிக்கூடங்களும், அவற்றில், 1034 பொருட்கள் காட்சிக்கு வைக்கப்பட்டும் உள்ளன. இவை தவிர சேகரிப்பில் உள்ள ஏனைய பொருட்களையும் சேர்த்து இங்கே 4742 அரும்பொருட்கள் இருக்கின்றன.  
இக் காட்சிப்பொருட்களில், ஆயுதங்கள், ஒல்லாந்த, பிரெஞ்சு, இத்தாலிய ஓவியர்களால் வரையப்பட்ட எண்ணெய் வண்ண ஓவியங்கள்; சலவைக்கற் சிலைகள், உலோகப் பொருட்கள், அரிய நூல்கள், பழைய நிலப்படங்கள், வருமான ஆவணங்கள், பல்லக்குகள் என்பன அடங்குகின்றன. இவற்றுட் பெரும்பாலானவை 18 ஆம் நூற்றாண்டையும் 19 ஆம் நூற்றாண்டையும் சேர்ந்தவையாகும்.
# தொல்லியல் அருங்காட்சியகம், தம்லுக்

**தொல்லியல் அருங்காட்சியகம், தம்லுக்**, இந்தியாவின் மேற்கு வங்க மாநிலத்தின் கிழக்கு மெதீனாப்பூர் மாவட்டத்தில் உள்ள **தம்லுக்** என்னும் இடத்தில் அமைந்துள்ளது. தம்லுக், சாலைவழியாக கொல்கத்தாவில் இருந்து 100 கிலோமீட்டர் தொலைவில் உள்ளது. ரூப்னார்யான் ஆற்றின் வலதுபக்கக் கரையில் அமைந்துள்ள தம்லுக், பண்டைய பாளி, சமசுக்கிருத இலக்கியங்களில், தம்ராலிபி, தம்ராலிப்தா, டமாலிப்தா, வேலகுலா போன்ற பல பெயர்களில் குறிப்பிடப்பட்டுள்ளது. அக்காலத்தில் இந்தியாவிலிருந்து தொலைதூர இடங்களுக்குக் கடல்வழியாகச் செல்வோர் பயன்படுத்தும் ஒரு துறைமுகமாக இது இருந்துள்ளது. பண்டைக்காலப் புவியியலாளர்களான பிளினியும், தொலமியும் கூட இவ்விடத்தைப்பற்றித் தமது நூல்களில் குறிப்பிட்டுள்ளனர்.  
1954-55 ஆம் ஆண்டுகளில் இந்தியத் தொல்லியல் ஆய்வகம் மேற்கொண்ட அகழ்வாய்வுகள் புதியகற்காலத்தில் இருந்து அண்மைக்காலம் வரை இப்பகுதியில் மக்கள் வாழ்ந்ததற்கான சான்றுகளை வெளிப்படுத்தியது. உள்ளூர் மக்களின் முயற்சியினால், தம்லுக்கினதும் அண்டிய பகுதிகளினதும் பண்பாட்டு மரபுகளைப் பேணிப் பாதுகாப்பதற்காக 1975 ஆம் ஆண்டில் தம்லுக் அருங்காட்சியகமும், ஆய்வு மையமும் நிறுவப்பட்டன.  
தற்போது இந்த அருங்காட்சியகத்தில் உள்ள காட்சிக்கூடங்களில், வரலாற்றுக்கு முந்தியகாலத்தைச் சேர்ந்த அரும்பொருட்களும், எலும்பினால் செய்யப்பட்ட கருவிகள், அம்பு முனைகள், கத்தி, தூண்டில்கள், என்பனவும் காட்சிக்கு வைக்கப்பட்டுள்ளன. இவற்றுடன், மௌரியப் பேரரசு, சுங்கர், குசாணர், குப்தப் பேரரசு, பாலர் காலத்திய மற்றும் பிற்காலத்து முசுலிம் ஆட்சியாளர் காலம் ஆகியவற்றைச் சேர்ந்த பொருட்களும் இந்த அருங்காட்சியகத்தில் உள்ளன.
# தொல்லியல் அருங்காட்சியகம், புராண கிலா

**தொல்லியல் அருங்காட்சியகம், புராண கிலா**, இந்தியாவின் தலைநகரமான புது டில்லியில் உள்ள புராண கிலாவில் உள்ளது. இந்திய தொல்லியல் ஆய்வகம் இப்பகுதியில், 1955 ஆம் ஆண்டிலும் பின்னர் 1969 முதல் 1973 வரையிலான காலப்பகுதிகளிலும் அகழ்வாய்வுகளை மேற்கொண்டது. இந்த அருங்காட்சியகத்தில் உள்ள பொருட்கள் பெரும்பாலும் இந்த அகழ்வாய்வுகள் மூலம் கிடைத்தவையே. அகழ்வாய்வுகள் இப்பகுதியில் கிமு 1000 ஆண்டுகாலப் பகுதியில் இருந்து தொடர்ச்சியான பண்பாட்டுத் தொடரை வெளிப்படுத்தின. இங்கே வரலாற்றுக்கு முந்திய காலத்தைச் சேர்ந்த பொருட்களும், மௌரியர் காலம் முதல், சுங்கர், குசாணர், குப்தர், ராசபுத்திரர், சுல்தானகக் காலத்தினூடாக முகலாயர் காலம் வரையும் உள்ள காலப்பகுதிகளைச் சேர்ந்த அரும்பொருட்கள் கண்டெடுக்கப்பட்டன.
# மும்தாசு மகால் அருங்காட்சியகம்

**மும்தாசு மகால் அருங்காட்சியகம்** (*Mumtaz Mahal Museum* அல்லது *Red Fort Archaeological Museum*), இந்தியாவின் தலைநகரமான புது டில்லியில் உள்ள செங்கோட்டையில் அமைந்துள்ள அரண்மனையொன்றில் அமைக்கப்பட்டுள்ளது. இந்த அரண்மனை மன்னன் சாஜகானால் அவனது மனைவியான அர்சுமந்த் பானு பேகத்துக்காக அமைக்கப்பட்டதாக நம்பப்படுகிறது. இது பொதுவாக **மும்தாசு மகால்** என அழைக்கப்படுகின்றது. இந்த அருங்காட்சியகத்தில் உள்ள ஆறு காட்சிக் கூடங்களில் முகலாயர் காலத்தைச் சேர்ந்த பொருட்கள் வைக்கப்பட்டுள்ளன. தொடக்கத்தில் முகலாய மன்னர் அக்பரோடும் அவருக்குப் பின் ஆண்ட முகலாய அரசர்களோடும் தொடர்புடைய பொருட்கள் காட்சிக்கு வைக்கப்பட்டுள்ளன. இவற்றுள் சிற்றோவியங்கள், கையெழுத்துப்படிகள், கல்வெட்டுக்கள், போன்ற பொருட்கள் உள்ளன. இவற்றுடன் சீனப் பச்சைக்கல்லில் செய்யப்பட்ட வாட்பிடிகள், கத்திப்பிடிகள் முதலியனவும், திரைச்சீலைகள், தளவிரிப்புக்கள், தலையணைகள், ஆடையணிகள் போன்றனவும் இங்கே காட்சிக்கு உள்ளன.  
ஒரு காட்சிக்கூடத்தில் கடைசி முகலாயப் பேரரசரான பகதூர் ஷா சபார் தொடர்பான பொருட்கள் உள்ளன. இவற்றுள், அரசரதும், அவரது அரசியினதும் உடைகள், எழுதுகோல், மைக்கூடு, கத்திரிக்கோல், பன்னீர்ச் செம்பு போன்ற பொருட்கள் அடங்குகின்றன. இவர் கடைசிக் காலத்தில் ரங்கூன் சிறையில் இருந்தபோது எடுத்த நிழற்படங்கள் இங்கிருக்கும் பொருட்களுள் குறிப்பிடத்தக்கவை.
# காடவர்

**காடவர்கள்** எனப்படுவோர் கிபி 13, 14-ம் நூற்றாண்டுகளில் தென்னிந்தியாவின் சில பகுதிகளை ஆண்ட அரசக் குலத்தவர் ஆவர். பல்லவர்களோடு தொடர்புடைய இவர்கள் கடலூர் பகுதியில் ஆட்சி புரிந்து வந்தனர்.  
முதலாம் கோப்பெருஞ்சிம்மன், இரண்டாம் கோப்பெருஞ்சிம்மன் ஆகியோரின் ஆட்சிக் காலத்தில் காடவர்களின் வல்லமை தழைத்தோங்கி விளங்கியது. இவர்கள், மூன்றாம் இராசராசன், மூன்றாம் இராசேந்திரன் ஆகியோரின் தலைமையில் பெருமை மங்கத் துவங்கியிருந்த சோழப் பேரரசையே எதிர்க்கும் வல்லமைப் பெற்றிருந்தார்கள். வட ஆற்காட்டிலும், தென் ஆற்காட்டிலும், செங்கற்பட்டிலும் இவ்விரு மன்னர்கள் பலக் கல்வெட்டுக்களை விட்டுச் சென்றுள்ளனர்.
# காடவர்

## தோற்றம்

மகேந்திரவர்மன் I, நரசிம்மவர்மன் I, நரசிம்மவர்மன் II ஆகியோரின் பட்டப் பெயர்களுள் ஒன்றாகக் **காடவன்** என்பதுக் காணப்படுகிறது. எழுத்தாசிரியர்கள், பல்லவர்களைக் **காடவர்**, **தொண்டையார்**, **காடுவெட்டி** என்ற பெயர்களால் குறிப்பிடுவதைப் பல்வேறு நூல்களில் காணலாம். காடவர்களுக்கும் பல்லவர்களுக்கும் உள்ள உறவு குறித்து காஞ்சிபுரத்தில் கிடைத்த கல்வெட்டுகளில் விரிவாக பதிவு செய்யப்பட்டுள்ளது. சிம்மவிஷ்ணுவின் சகோதரன் பீமவர்மன் வழி வந்த மன்னர்களே இந்தக் காடவர்கள். பல்லவமல்லன் என்றழைக்கப்பட்ட நந்திவர்மன் II 'காடவர்களின் குலப்பெருமையை உயர்த்தப் பிறந்தவன்' என்றுப் போற்றப்பட்டான்.
# காடவர்

## வளர்ச்சி

சோழர்களின் கீழ் குறுநில மன்னர்களாக இருந்த காடவர்களின் ஆதிக்கம் குலோத்துங்க சோழன் III காலத்தில் அதிகரிக்கத் தொடங்கியது. காடவக் குறுநில மன்னர்கள் குறித்த வரலாற்றுச் செய்திகள் அதிகம் கிடைக்கவில்லை. முதலாம் கோப்பெருஞ்சிம்மன், 1186-ம் ஆண்டுக் காலத்தில் கூடலூரை ஆண்ட வீரசேகரனின் வழிவந்த மணவாளப்பெருமாளின் மகனாக இருக்க வாய்ப்பு இருக்கிறது.  
சோழநாட்டுப் பெண்ணை மணம் புரிந்திருந்த முதலாம் கோப்பெருஞ்சிம்மன், மூன்றாம் குலோத்துங்கனின் அவையில் அதிகாரியாக இருந்தான். 1216-ல் பாண்டியர்கள் சோழ நாட்டின் மீது படையெடுத்தபோது முதலாம் கோப்பெருஞ்சிம்மன் சேந்தமங்கலத்தில் ஒளிந்துக்கொண்டு தன் வலிமையைப் பெருக்கிக் கொண்டான். இந்த வாய்ப்பைப் பயன்படுத்திக் கொண்டுக் காடவர்கள் தங்கள் ஆதிக்கத்தை சிறிது சிறிதாக அதிகரித்து வந்தனர். இறுதியில், இலங்கை மன்னன் இரண்டாம் பராக்கிரம பாகூவின் உதவியுடன் மூன்றாம் இராசராச சோழனைத் தோற்கடித்துச் சிறைப்படுத்தினான். முதலாம் கோப்பெருஞ்சிம்மனின் மகன் இரண்டாம் கோப்பெருஞ்சிம்மனின் ஆட்சிக் காலத்தில் காடவர்களின் அரசு மேலும் விரிவடைந்தது. கடைசி சோழ மன்னனான மூன்றாம் இராசேந்திரன் இரண்டாம் கோப்பெருஞ்சிம்மனின் உதவியுடந்தான் அறியணை ஏறினான். அவர்களுடைய உறவு பகையும் நட்பும் கலந்த ஓர் உறவாக விளங்கியது.
# காடவர்

## சமயப் பணி

காடவ மன்னர்கள் கோயில்களுக்குக் கொடைகளை வாரி வழங்கினர். பல புதியக் கோயில்கள், சிற்றூர்கள், சத்திரங்கள், சாலைகள் ஆகியவற்றைத் தோற்றுவித்தனர். ஆளப்பிறந்தீசுவரம் உடையார், அழகியப் பல்லவந்தோப்பு, அழகிய பல்லவன் சந்தி, கோப்பெருஞ்சிங்கன் தெரு போன்ற இடங்கள் அவற்றுக்குச் சான்றாக இன்றும் விளங்குகின்றன. சேந்தமங்கலத்தில் காணப்படும் கோட்டைச் சிதிலங்கள் சிறிதுக் காலமேத் தழைத்தோங்கியக் காடவர்களின் பெருமையை உலகுக்கு எடுத்துக்காட்டுகின்றன.
# காடவர்

## மேலும் பார்க்க

- காடவராயர்கள்  
- Nilakanta Sastri, K.A. (1955). A History of South India, OUP, New Delhi (Reprinted 2002).
- South Indian Inscriptions – http://www.whatisindia.com/inscriptions/
&lrm;
# சீன தேசிய விண்வெளி நிர்வாகம்

**சீன தேசிய விண்வெளி நிர்வாகம்** என்பது சீனாவின் முதன்மை விண்வெளி நிறுவனம் ஆகும். சீன விண்வெளித் திட்டத்தை இது முன்னெடுக்கிறது.  
சீன விண்வெளித் திட்டம் 1956 தொடக்கம் இருந்து வந்தாலும், சீன தேசிய விண்வெளி நிர்வாகம் என்ற நிறுவனம், அதன் தற்போதைய ஒழுங்கமைப்பின் 1993 ஆம் ஆண்டு அமைக்கப்பட்டது.
# வார்ப்புரு:நடப்பு நிகழ்வுகள்/நடப்பு மாதச் செய்திகள் ஏப்ரல் 2009

- ஏப்ரல் 23: பாக்கிஸ்தானின் தலைநகர் இஸ்லாமாபாத்திலிருந்து 70 மைல் தூரத்தில் உள்ள மாவட்டம் ஒன்றை தலிபான்கள் கைப்பற்றினர். (பிபிசி)
- ஏப்ரல் 22: உலகப் பெருங்கடலின் 1,700,000 சதுர கிமீ பரப்பளவுக்கு ஆர்ஜெண்டீனா உரிமை கோரியது. (பிபிசி)
- ஏப்ரல் 21: சூரிய மண்டலத்துக்கு வெளியே கிளீசு 581 e என்ற புதிய கோள் கண்டுபிடிக்கப்பட்டது. (எம்எசென்)
- ஏப்ரல் 20:
- 2009-ம் ஆண்டிற்கான புலிட்சர் பரிசுகள் அறிவிக்கப்பட்டன. (நியூயோர்க் டைம்ஸ்)
- சீனப் பெருஞ்சுவரின் 3,850 கிமீ பகுதியைக் கண்டுபிடித்திருப்பதாக சீனா அறிவித்தது. (பிபிசி)
- ஏப்ரல் 17: ஆப்கானிசுத்தானில் நங்காகார் மாகாணத்தில் இடம்பெற்ற இரண்டு நிலநடுக்கங்களில் 22 பேர் கொல்லப்பட்டனர். (ஸ்கை செய்திகள்)
- ஏப்ரல் 16: இந்தியாவில் நாடாளுமன்றப் பொதுத் தேர்தலுக்கான வாக்களிப்புகள் ஆரம்பமாகிய முதல் நாளில் 17 பேர் நக்சலைட்டுகளினால் கொல்லப்பட்டனர். (டைம்ஸ் ஆன்லைன்)
- ஏப்ரல் 15: பிரெஞ்சு கடற்படையினர் ஏடன் வளைகுடாவில் சோமாலிய கடற்கொள்ளைக்காரர்கள் 11 பேரைக் கைப்பற்றினர். (பிபிசி)
- ஏப்ரல் 14: உலகின் முதலாவது படியெடுப்பு முறையிலான ஒட்டகம் பிறந்திருப்பதாக துபாயில் அறிவிக்கப்பட்டுள்ளது. (டெலிகிராப்)
- ஏப்ரல் 13: ஜோர்ஜியாவின் அதிபர் மிக்கைல் சாக்கஷ்விலிக்கு எதிரான போராட்டங்கள் திபிலீசி நகரில் தொடர்ந்தது.(ஏஎஃபி)
- ஏப்ரல் 12: சோமாலியக் கடற்கொள்ளைக்காரர்களினால் கைப்பற்றப்பட்ட அமெரிக்கக் கப்பல் தலைவர் ரிச்சார்ட் பிலிப்ஸ் வ்டுவிக்கப்பட்டார். (சீஎனென்
- ஏப்ரல் 11:
- தாய்லாந்தில் இடம்பெற்ற அரச எதிர்ப்பு ஆர்ப்பாட்டங்களை அடுத்து ஆசியான் உச்சி மாநாடு இடைநிறுத்தப்பட்டது. (பிபிசி)
- அப்தெலசீஸ் பூட்டெபிலிக்கா அல்ஜீரியாவின் அதிபராக மீண்டும் தேர்ந்தெடுக்கப்பட்டார். (ஏபி)
- பிஜியின் இடைக்காலப் பிரதமராக அந்நாட்டு இராணுவத்தளபதி கொமர்டோர் பிராங் பைனிமாறாமா அதிபர் இலொய்லாவால் நியமிக்கப்பட்டார். (தினக்குரல்)
- ஏப்ரல் 10: பிஜியின் அரசியலமைப்பை அந்நாட்டு அதிபர் இடைநிறுத்தம் செய்தார். (நியூசிலாந்து ஸ்டந்ப்)
- ஏப்ரல் 9: பீஜியின் இராணுவ அரசு சட்டவிரோதமானது என அந்நாட்டு மேன்முறையீட்டு நீதிமன்றம் தீர்ப்பளித்துள்ளது. (யாகூ செய்திகள்)
- ஏப்ரல் 8: தாய்லாந்து, பாங்கொக் நகரில் அரசுக்கெதிரான ஆர்ப்பாட்டத்தில் 30,000 பேர் கலந்து கொண்டனர். (ராய்ட்டர்ஸ்)
- ஏப்ரல் 7: கடத்தல்கள் மற்றும் படுகொலைகளுக்கு உத்தரவிட்ட குற்றச்சாட்டில் பெருவின் முன்னாள் ஜனாதிபதி அல்பேர்ட்டோ பிஜிமோரிக்கு 25 ஆண்டு சிறைத்தண்டனை விதிக்கப்பட்டது. (வாசிங்டன் போஸ்ட்)
- ஏப்ரல் 6: இத்தாலியில் இடம்பெற்ற 6.3 அளவு நிலநடுக்கத்தில் 207 பேர் கொல்லப்பட்டனர். (சீஎனென்)
- ஏப்ரல் 5: மல்தோவாவில் இடம்பெற்ற நாடாளுமன்றத் தேர்தல்களில் பொதுவுடமைக் கட்சி பெரும் வெற்றி பெற்றது. (ஏஎஃப்பி)
- ஏப்ரல் 3:
- நஜிப் துன் ரசாக் மலேசியாவின் ஆறாவது பிரதமராகப் பதவியேற்றார். (சீஎனென்)
- எல்லைப்பிரச்சினையில் உள்ள பிரியா விகார் கோயில் அருகே தாய்லாந்து, கம்போடியா படையினர் தமக்கிடையே துப்பாக்கிச் சூடுகளை நடத்தினர். (சீஎனென்)
- ஏப்ரல் 2:
- பிச்சை எடுத்தலை வங்காள தேசம் தடை செய்தது. (பிபிசி)
- ஜி20 உச்சிமாநாடு இலண்டனில் ஆரம்பமாகியது. (பிபிசி)
- ஏப்ரல் 1:
- பிரித்தானிய ஹெலிகாப்டர் ஒன்று ஸ்கொட்லாந்து வட பகுதியில் உள்ள கடல் பகுதியில் விழுந்து நொறுங்கியதில் 16 பேர் கொல்லப்பட்டனர். (ஏஎஃப்பி)
- அல்பேனியா, மற்றும் குரொவேசியா நேட்டோ அமைப்பில் இணைந்தன. (ஏஎஃப்பி)
- சென் பீட்டர்ஸ்பேர்க்கில் இடம்பெற்ற குண்டுவெடிப்பொன்றில் விளாடிமிர் லெனினின் சிலை ஒன்று சேதமடைந்தது. (மாஸ்கோ டைம்ஸ்)
# சோழிய வெள்ளாளர்

**சோழியர்** என்று அழைக்கப்படும் **சோழிய வெள்ளாளர்** (*Chozhia Vellalar*) இனமானது தமிழைத் தாய்மொழியாகக் கொண்ட வெள்ளாளர் சமூகத்தில் ஒரு பெரும் பிரிவாகும். இவர்கள் பண்டைய சோழ தேசமான இன்றய டெல்டா பகுதி என்றழைக்கக் கூடிய தஞ்சை, திருவாரூர், நாகப்பட்டினம், திருச்சி ஆகிய மாவட்டங்களை பூர்வீகமாக கொண்டதால் சோழ வெள்ளாளர், சோழ வேளாளர், சோழிய வெள்ளாளர், சோழ நாட்டு வெள்ளாளர் என்று அழைக்கப்படுகின்றனர். இவர்களின் முக்கியத் தொழில் வேளாண்மை ஆகும். சோழிய வெள்ளாளர் நிலவுடமையாளராக இருந்துள்ளனர். இவர்கள் கோவில் அறங்காவலர்கள் மற்றும் கிராமத் தலைவர்கள் போன்ற பொறுப்புகளில் இன்றுவரை விளங்கி வருகின்றனர்.
# சோழிய வெள்ளாளர்

## வரலாறு

இவர்கள் பொதுவாக சோழ நாட்டின் வேளாண்குடிகளாகவும், தற்காலிக போர்குடிகளாகவும், பெரும் நிலவுடமையாளர்களாகவும், சிற்றரசர்களாகவும் இருந்துள்ளார்கள். சைவ சமயத்தை சேர்ந்த இவர்கள் சோழர்களின் ஆட்சி காலத்திலிருந்தே மேன்மை நிலையை அடைந்திருந்தனர். சோழிய வேளாளர்கள் சோழர்களின் அமைச்சர்கள், படைத்தளபதிகள், அரசு அதிகாரிகள், ஊர் தலைவர்கள் போன்ற உயரிய பதவிகளில் இருந்து அவர்களின் ஆட்சிக்கு பெரும்பங்காற்றியதை கல்வெட்டுக்கள் மற்றும் செப்பேடுகளின் மூலம் அறிய முடிகிறது. கொடும்பாளூர் வேளிர்களின் கல்வெட்டுக்கள் மற்றும் கரிகாலச் சோழனின் முடிசூட்டும் கல்வெட்டுகளின் வாயிலாக இவர்கள் சோழர்களுடன் மண உறவு கொண்டிருந்ததை அறிய முடிகிறது. திரு. நீலகண்ட சாஸ்திரிகளின் சோழர் வரலாறு என்ற நூலில் இவர்களைப் பற்றிய செய்திகள் மற்றும் வரலாற்று குறிப்புகள் அதிகமாக காணப்படுகிறது.
# சோழிய வெள்ளாளர்

## கூட்டம்/கிளை

சோழிய வெள்ளாளருள்
1. கருப்புடையான்
1. மருதூருடையான்
1. காருடையார்
1. குளத்துடையார்
1. மாயனுடையார்
1. வாங்காருடையார்
1. தென்னயமுடையார்
1. சாத்துக்குடையார்
1. கூடலுடையார்
1. ஆதிக்கமுடையார்
1. காங்கா கோத்திமுடையார்
1. சுரைக்குடையான்
1. ஆணைபாக்கமுடையான்
1. பாக்கமுடையான்
1. கல்லூடையான்
1. மருதஞ்சேரியுடையான்
போன்ற 64 கூட்டங்கள் அல்லது கிளைகள் இருப்பதாக சோழ மண்டல சதகம் சொல்கின்றது.
# சோழிய வெள்ளாளர்

## புலம்பெயர்வு

தொடக்க காலத்தில் சோழிய வெள்ளாளர்கள் தமிழ்நாட்டின், சோழ மண்டலமான கிழக்கு மாவட்டங்களில் இருந்தார்கள். இவர்களில் சிலர் 19 ஆம் நூற்றாண்டின் மத்தியில் அரசு பணி மற்றும் தொழில் காரணமாக திருச்சி மற்றும் தஞ்சாவூர் பகுதிகளில் இருந்து, தமிழ்நாட்டில் மற்ற பகுதிகளில் குடிபெயர்ந்தனர்.
# சோழிய வெள்ளாளர்

## மூன்று மந்தை 84 ஊர் சோழிய வெள்ளாளர்

கரூர் மாவட்டம் குளித்தலை வட்டத்தில் இரத்தினகிரீசுவரர் கோயில் அமைந்துள்ள அய்யர்மலையைச் சுற்றியுள்ள 84 ஊர்களில் வாழும் சோழிய வெள்ளாளர்கள் தங்களை மூன்று மந்தை 84 ஊர் சோழிய வெள்ளாளர் என்று அழைத்துக்கொள்கிறார்கள்.
# சோழிய வெள்ளாளர்

## குலப்பட்டம் மற்றும் குலதெய்வ வழிபாடு

**பிள்ளை** மற்றும் **வேளாளர்** என்ற குலப்பட்டத்தினை தங்கள் பெயர்களுக்கு பின்னால் போட்டுக் கொள்ளும் வழக்கம் உள்ளவர்கள்.  
சோழிய வேளாளர்கள் தங்கள் குலதெய்வமாக அங்காளம்மன், மாரியம்மன், பேச்சியம்மன், பச்சையம்மன், காத்தாயி அம்மன், கருப்பசாமி, மதுரைவீரன், காத்தவராயன், பெரியசாமி போன்ற சிறு தெய்வங்களை குல தெய்வமாக கொண்டவர்கள்.  
இவர்கள் தங்கள் பங்காளிகளுடன் சேர்ந்து குலதெய்வத்திற்கு ஆடு மற்றும் கோழிகளை பலி கொடுத்து படையலிட்டு வழிபடும் பழக்கம் உடையவர்கள்.
# சோழிய வெள்ளாளர்

## தொடர்புடைய இணைப்புகள்

- வேளாளர்
- பிள்ளைமார்
# ஆட்சி

**ஆட்சி** ஒவ்வொரு நாட்டிலும் ஆட்சி அமைப்புகள் தனித்தனியாக இருக்கிறது. இன்று பெரும்பான்மையான நாடுகள் மக்களாட்சி எனும் ஜனநாயக முறைக்குள் வந்து விட்டன. இந்த ஆட்சி முறையில் மக்களால் தேர்ந்தெடுக்கப்பட்டவர்களைக் கொண்டு ஆட்சி நடத்தப்படுகிறது. சில நாடுகளில் மன்னராட்சி முறை கடைப்பிடிக்கப்பட்டு வருகிறது. சில நாடுகளில் இராணுவப் புரட்சி மூலம் ஆட்சியைக் கையகப்படுத்தி இராணுவ ஆட்சிகளும் நடைபெற்று வருகின்றன.
# ஆட்சி

## ஆட்சிமுறை வகைகள்

கடந்த நூற்றாண்டுகளில் இருந்த சில ஆட்சிமுறைகள் பற்றிய பட்டியல்  
- முடியாட்சி - (ஆங்கிலம்:Monarchy)
- மக்களாட்சி - (ஆங்கிலம்:Democracy)
- இராணுவ ஆட்சி - (ஆங்கிலம்:Stratocracy)
- சட்டமில்லா ஆட்சி - (ஆங்கிலம்:Anarchy)
- வசதி படைத்தோர் ஆட்சி, சீரியோர் ஆட்சி - (ஆங்கிலம்:Aristocracy)
- தனி மனித ஆட்சி - (ஆங்கிலம்:Autocracy)
- அலுவலர்களின் ஆட்சி - (ஆங்கிலம்:Bureaucracy)
- இரட்டை ஆட்சி -(ஆங்கிலம்:Diarchy)
- சர்வாதிகார ஆட்சி - (ஆங்கிலம்:Dictatorship)
- வேலையாட்களின் ஆட்சி - (ஆங்கிலம்:Eragtocracy)
- இன ஆட்சி - (ஆங்கிலம்:Ethnacracy)
- முதியோர்களின் ஆட்சி - (ஆங்கிலம்:Gerontocracy)
- பெண்களின் ஆட்சி - (ஆங்கிலம்:Gynocracy)
- பாதிரியார்களின் ஆட்சி - (ஆங்கிலம்:Heirocracy)
- சம அதிகார ஆட்சி - (ஆங்கிலம்:Isocracy)
- அயோக்கியர்களின் ஆட்சி - (ஆங்கிலம்:Kakistocracy)
- அரசின் திரைக்குப் பின்னாலான ஆட்சி - (ஆங்கிலம்:Kitchen Cabinet)
- அன்னையின் ஆட்சி - (ஆங்கிலம்:Matriarchy)
- தகுதி படைத்தோர் ஆட்சி - (ஆங்கிலம்:Meritocracy)
- கொள்ளையர்களின் ஆட்சி - (ஆங்கிலம்:Ochlocracy)
- சிறுபான்மையினத்தோரின் ஆட்சி - (ஆங்கிலம்:Oligarchy)
- வளமானோர் ஆட்சி - (ஆங்கிலம்:Plutocracy)
- தொழில் நுட்பாளர்களின் ஆட்சி - (ஆங்கிலம்:Technocracy)
- சமயச் சார்பாட்சி - (ஆங்கிலம்:Theocracy)
# ரபீந்திர பாரதி அருங்காட்சியகம்

**ரபீந்திர பாரதி அருங்காட்சியகம்**, இந்தியாவின், மேற்கு வங்காள மாநிலத்தின் தலை நகரமான கொல்கத்தாவில் அமைந்துள்ள ஒரு அருங்காட்சியகம் ஆகும். இது, ரபீந்திரநாத் தாகூர் பிறந்த வீடான, 200 ஆண்டுகளுக்கு மேல் பழமை வாய்ந்த, "சொராசாங்கோ தாகூர்பாரி" என அழைக்கப்படும் கட்டிடத்தில் அமைந்துள்ளது. தாகூரின் நூற்றாண்டுக் கொண்டாட்டங்களின்போது இந்த வீட்டைக் கையகப்படுத்திய மேற்கு வங்க அரசு இந்த அருங்காட்சியகத்தை நிறுவியது.. தாகூருடன் தொடர்புள்ள பொருட்களைக் காட்சிக்கு வைத்துள்ள இந்த அருங்காட்சியகத்தை 1961 ஆம் ஆண்டு மே மாதம் 8 ஆம் தேதியன்று அப்போதைய இந்தியப் பிரதமரான ஜவகர்லால் நேரு திறந்து வைத்தார்.  
இந்த அருங்காட்சியகத்தில் உள்ள பொருட்களில், ரத்தீந்திரநாத் தாகூரிடம் இருந்து பெற்றுக்கொள்ளப்பட்ட, ரபீந்திரநாத் தாகூரின் 40 மூல ஓவியங்களும் அடங்குகின்றன. இவற்றுடன் தேசிய நூலகம் கொடுத்த 100 நிழற்படங்களும், பல்வேறு பெறுமதி மிக்க ஆவணங்களும், வேறு பல பொருட்களும் இங்கு வைக்கப்பட்டுள்ளன. இந்த அருங்காட்சியகம் தற்போது ரபீந்திர பாரதி பல்கலைக்கழகத்தின் ஒரு பகுதியாக இயங்கிவருகிறது.
# சத்திரபதி சிவாஜி மகராஜ் வாஸ்து சங்கிரகாலயம்

**சத்திரபதி சிவாஜி மகராஜ் வாஸ்து சங்கிரகாலயம்** என்பது இந்தியாவின் மகாராட்டிர மாநிலத்தின் தலைநகரான மும்பாயில் உள்ள ஒரு அருங்காட்சியகம் ஆகும். வேல்சு இளவரசர் இந்தியாவுக்கு வருகை தந்ததை நினைவுகூருமுகமாக இந்த அருங்காட்சியகம் அமைக்கப்பட்டது இதனால் இதனை **வேல்சு இளவரசர் அருங்காட்சியகம்** என முன்னர் அழைத்தனர். 1907 ஆம் ஆண்டில் அப்போதைய பம்பாய் அரசு இதற்கான கட்டிடத்தைக் கட்டுவதற்காக நிலமொன்றை அருங்காட்சியகக் குழுவுக்கு வழங்கியது. இன்று மகாத்மா காந்தி சாலை என அழைக்கப்படும் சாலையில் அமைந்திருந்த இவ்விடத்தில் கட்டிடமொன்றின் வடிவமைப்புக்காகப் போட்டியொன்று நடத்தப்பட்டது. இதன் முடிவில், ஜார்ஜ் விட்டெட் என்னும் கட்டிடக்கலைஞர், இக் கட்டிடத்தை வடிவமைப்பதாற்காக அமர்த்தப்பட்டார்.  
இந்திய-சரசனியக் கட்டிடக்கலைப் பாணியில் அமைந்த இக் கட்டிடம், பல்வேறு பண்பாட்டு அம்சங்களின் ஒரு கலவையாகவும் உள்ளது. வரலாற்றுக்கு முந்தியகாலக் காட்சிப் பொருட்களுக்கான காட்சிக்கூடத்தின் பெரும்பகுதியில், 1922 ஆம் ஆண்டில் சர் ஜான் மார்சல் மேற்கொண்ட அகழ்வாய்வுகளின்போது பெறப்பட்ட பொருட்கள் உள்ளன. இந்திய சிற்றோவியக் காட்சிக்கூடத்தில், சுமார் 100 சிற்றோவியங்கள் உள்ளன. இதன் மூலம் இந்தியாவிலுள்ள மிகச் சிறந்த சிற்றோவியச் சேகரிப்புக்களில் ஒன்றாக இந்து விளங்குகிறது. இந்தக் காட்சிக்கூடத்தில் இந்தியாவில் சிற்றோவியக் கலையின் வளர்ச்சி தொடர்பான விளக்கங்களும் வைக்கப்பட்டுள்ளன.
# மெழுகு உலகம் - மெழுகு அருங்காட்சியகமும் ஓவியக்கூடமும், ஊட்டி

**மெழுகு உலகம் - மெழுகு அருங்காட்சியகமும் ஓவியக்கூடமும், ஊட்டி**, இந்தியாவின் தமிழ் நாடு மாநிலத்தில் உள்ள ஊட்டி எனப்படும் உதகமண்டலத்தில் அமைந்துள்ளது. இங்கு உள்ள கூனூர் சாலையில் அமைந்துள்ள இந்த அருங்காட்சியகத்தில் இந்திய வரலாறு, பாரம்பரியம், பண்பாடு ஆகியவற்றை விளக்கும் முழு அளவு மெழுகுச் சிலைகள் வைக்கப்பட்டுள்ளன. இவை பொறியியலாளரும், மெழுகுக் கைப்பணியாளருமான சிறீஜி பாஸ்கரன் என்பவரால் உருவாக்கப்பட்டவை.  
130 ஆண்டுகள் பழமையான ஒரு கட்டிடத்தில் இந்த அருங்காட்சியகம் அமைக்கப்பட்டுள்ளது. இங்கே மகாத்மா காந்தி, ஜவகர்லால் நேரு, ஏ. பி. ஜே அப்துல்கலாம், டாக்டர் மன்மோகன் சிங் ஆகியோரின் உருவச் சிலைகள் உட்படச் சுமார் 20 உருவச்சிலைகள் உள்ளன.
# மெழுகு உலகம் - மெழுகு அருங்காட்சியகமும் ஓவியக்கூடமும், கோவா

**மெழுகு உலகம் - மெழுகு அருங்காட்சியகமும் ஓவியக்கூடமும், கோவா**, இந்தியாவின் கோவா ஒன்றியப் பகுதியில் அமைந்துள்ள ஒரு அருங்காட்சியகம் ஆகும். இந்த அருங்காட்சியகத்தில் இந்திய வரலாறு, பண்பாடு, பாரம்பரியம் ஆகியவற்றை விளக்கும் முழு அளவு உருவச்சிலைகள் பார்வைக்கு வைக்கப்பட்டுள்ளன. பொறியியலாளரும், மெழுகுக் கைப்பணியாளருமான சிறீஜி பாஸ்கரன் என்பவர் இந்த அருங்காட்சியகத்தை உருவாக்கியுள்ளார்.  
நாட்டின் முன்னணித் தலைவர்கள், சமயத் தலைவர்கள், கடவுள்களின் சிலைகள் என்பன இங்கே உள்ளன. இவற்றுள், இராமகிருட்டின பரமகம்சர், ரஜனீஸ் ஓசோ, சிறீ ரவிசங்கர், ஆதி சங்கராச்சாரியார், மகாத்மா காந்தி, சுவாமி விவேகானந்தர், டாக்டர் ச. இராதாகிருட்டினன் ஆகியோரது சிலைகள் குறிப்பிடத்தக்கவையாகும். இவற்றுடன், இயேசு தனது சீடர்களுடன் இறுதி உணவு உண்ணும் காட்சியும் மெழுகில் சிலையாக வடிக்கப்பட்டுள்ளது.
# மெழுகு உலகம் - மெழுகு அருங்காட்சியகமும் ஓவியக்கூடமும், கோவா

## இவற்றையும் காண்க

- கடற்படை விமான அருங்காட்சியகம் (இந்தியா)
- கோவா அறிவியல் மையம்
- கோவா சித்ரா அருங்காட்சியகம்
- தொல்பொருள் அருங்காட்சியகம் மற்றும் உருவப்படக் காட்சிக்கூடம், கோவா
- தொல்லியல் அருங்காட்சியகம், பழைய கோவா
- இந்தியத் தொல்லியல் துறையின் அருங்காட்சியகங்கள்
- இந்தியாவில் உள்ள அருங்காட்சியகங்கள் பட்டியல்
# மெழுகு உலகம் - மெழுகு அருங்காட்சியகமும் ஓவியக்கூடமும், கோவா

## வெளியிணைப்புகள்

- அசாம் டிரிபியூன் ஆன்லைன் இணையத்தளத்தில்
- மெழுகு உலகம் பற்றிய நிகழ்படம்
# மீயொளிர் விண்மீன் வெடிப்பு

மீஒளிர் விண்மீன் வெடிப்பின் எச்சம்.]]  
**மீயொளிர் விண்மீன் வெடிப்பு** (supernova) என்பது அளவில் பெரிய விண்மீன்கள் தம் எரிபொருள் எரிந்து தீர்ந்தபின் மாபெரும் அளவில் ஒளியாற்றலை வீசி பேரொளியுடன் வெடிப்பதை குறிக்கும். மீயொளிர் விண்மீன் வெடிப்புகள் ஒரு முழு நாள்மீன்பேரடை முழுவதையும் விஞ்சும் அளவுக்கு ஒளி வீசக்கூடியது. குறைந்த கால அளவிலே உணரக்கூடிய (சில வாரங்கள் அல்லது மாதங்கள்) இத்தகைய ஒளிர்வு ஆற்றல், சூரியன் தன் வாழ்நாள் முழுவதும் வெளியிடக்கூடிய மிகப்பெரும் ஆற்றலைவிட அதிகமானது. இத்தகைய வெடிப்பின் மூலம் சிதறும் விண்மீன் எச்சங்கள் ஒளியின் வேகத்தில் பத்தில் ஒரு மடங்கு வேகம் வரையிலும் கூட சிதறுகின்றன. மேலும் வெடிப்பின் அதிர்வலைகள் விண்மீன் மண்டலத்தின் முழுவதும் பரவ வல்லவை.  
அளவில் பெரிய விண்மீன்கள் தம் பரிணாம வளர்ச்சியின் முடிவில் அவற்றில் உள்ள எரிபொருள் எரிந்து தீர்ந்தபின் தம் ஈர்ப்பு விசையில் மாற்றம் ஏற்படுவதனால் நொதுமி விண்மீனாகவோ அல்லது கருங்குழியாகவோ மாறுகின்றன. இம்மாற்றத்தை அடையும் முன் அவற்றின் வெளிப்பகுதி ஈர்ப்பு நிலை ஆற்றலால் வெடித்து சிதறுகின்றது.
# கேண்டெலா

**கேண்டெலா** (*candela*, அல்லது ; குறியீடு: **cd**, **கேண்டே**) என்பது ஒளியின் அடர்த்தியை அளப்பதற்கான அனைத்துலக அலகு ஆகும். இது ஒருக் குறிப்பிட்ட திசையில் வெளிவிடப்படும் ஒளியின் ஆற்றலைக் குறிக்கும் அளவாகும்.  
*candela* என்பது இலத்தீன் மொழியில் *மெழுகுவர்த்தி* எனப் பொருள். ஒரு கேண்டெலா என்பது ஏறக்குறைய மெழுகுதிரி எரியும்போது வெளிப்படும் ஒளியின் அளவுக்குச் சமமாகும்..
# கேண்டெலா

## வரையறை

எல்லா அனைத்துலக முறை அலகுகள் முறை அலகுகளைப் போல் இதற்கும் செயல்முறை வரையறை உள்ளது. 1979-ம் ஆண்டு நடைபெற்ற எடை மற்றும் அளவகளுக்கான பொது மாநாட்டைத் தொடர்ந்து ஒரு கேண்டெலாவிம் அளவு கீழ்க்காணுமாறு வரையறுக்கப்படுகிறது:  
:ஒரு கேண்டெலா என்னும் ஒளியடர்த்தியானது, 540 எர்ட்சு அதிர்வெண் கொண்ட ஒற்றை நிற ஒளி, ஒரு குறிப்பிட்டத் திசையில் 1/683 வாட்/இசுட்டெரேடியன் வீசும் கதிர்வீச்சு அடர்த்தி ஆகும். (இசுட்டெரேடியன் என்பது திண்மக் கோண ஆரையம்/ரேடியன் ஆகும்)  
ஒரு கேண்டெ ஒளியை வெளிப்படுத்தும் கதிர்விளக்கை உருவாக்கும் முறையை இந்த வரையறை விளக்குகிறது. அந்தக் கதிர்விளக்கை மற்ற ஒளியளக்கும் கருவிகளை அளவுத்திருத்தப் பயனபடுத்தலாம்.
# கேண்டெலா

## அனைத்துலக முறை அலகுகள் ஒளி அலகுகள்

| அளவை | ச.அ அலகு | குறி | குறிப்புகள் |  |
| --- | --- | --- | --- | --- |
| ஒளி ஆற்றல் | லூமென் நொடி | லூம்-நொ (lm⋅s) | talbots என்றும் அழைக்கப்படுகிறது |  |
| ஒளிச்சக்தி | லூமென் | லூ (lm) |  |  |
| ஒளியடர்த்தி | கேண்டெலா | கேண்டெ (cd) | ச.அ அடிப்படை அலகு |  |
| ஒளிப்பரப்படர்த்தி | கேண்டெலா/சதுர மீட்டர் | கேண்டெ/மீ<sup>2</sup> (cdm<sup>−2</sup>) | nits என்றும் அழைக்கப்படுகிறது |  |
| ஒளியாற்றல் அடர்த்தி | லூமென்/சதுர மீட்டர் | லூ/மீ<sup>2</sup> (cdm<sup>−2</sup>) | பரப்பில் விழும் ஒளிக்குப் பயன்படுத்தப்படுவது |  |
| ஒளியாற்றல் வீச்சடர்த்தி | லூமென்/சதுர மீட்டர் | லூ/மீ<sup>2</sup> (cdm<sup>−2</sup>) | கதிர்விளக்கு வெளிப்படுத்தும் ஒளிக்குப் பயன்படுத்தப்படுவது |  |
| ஒளி வீச்சாற்றல் | லூமென்/வாட் | லூ/வாட் (lmV<sup>−1</sup>) | ஒளி வீச்சடர்திக்கும் வீசு ஒளியாற்றல் திறனுக்குமான விகிதம் | } |
# நாமக்கல் மக்களவைத் தொகுதி

## வாக்குப்பதிவு சதவீதம்

| தேர்தல் | வாக்குப்பதிவு சதவீதம் | முந்தைய தேர்தலுடன் ஒப்பீடு | ஆதாரம் |
| --- | --- | --- | --- |
| 15 ஆவது மக்களவைத் தேர்தல், 2009 | align= 78.70% | align= - |  |
| 16 ஆவது மக்களவைத் தேர்தல், 2014 | align= 79.64% | align= ↑ <font color="green">0.94% |  |
| 17 ஆவது மக்களவைத் தேர்தல், 2019 | align= | align= |  |
# நாமக்கல் மக்களவைத் தொகுதி

## 18-ஆவது மக்களவைத் தேர்தல் (2024)

|}
# நாமக்கல் மக்களவைத் தொகுதி

## 18-ஆவது மக்களவைத் தேர்தல் (2024)

### முக்கிய வேட்பாளர்கள்

இத்தேர்தலில், 9 வேட்பாளர்கள் கட்சி சார்பாகவும் மற்றும் 20 வேட்பாளர்கள் சுயேட்சையாகவும் என மொத்தம் 29 வேட்பாளர்கள் போட்டியிட்டனர். இதில் திமுக வேட்பாளர் ஏ. கே. பி. சின்ராஜ், அதிமுக வேட்பாளரான, காளியப்பனை 2,65,151 வாக்குகள் வேறுபாட்டில் வென்றார்.  
| வேட்பாளர் | சின்னம் | கட்சி | தபால் வாக்குகள் | பெற்ற மொத்த வாக்குகள் | வாக்கு சதவீதம் |  |
| --- | --- | --- | --- | --- | --- | --- |
| ஏ. கே. பி. சின்ராஜ் | திமுக | align=2,923 | align=6,26,293 | align=55.24% |  |  |
| காளியப்பன் | அதிமுக | align=601 | align=3,61,142 | align=31.85% |  |  |
| பாஸ்கர் | நாம் தமிழர் கட்சி | align=137 | align=38,531 | align=3.4% |  |  |
| தங்கவேலு | மக்கள் நீதி மய்யம் | align=105 | align=30,947 | align=2.73% |  |  |
| சாமிநாதன் | அமமுக | align=28 | align=23,347 | align=2.06% |  |  |
| நோட்டா | - | - | align=66 | align=15,073 | align=1.33% | } |
# நாமக்கல் மக்களவைத் தொகுதி

## 16-ஆவது மக்களவைத் தேர்தல் (2014)

### முக்கிய வேட்பாளர்கள்

| வேட்பாளர் | கட்சி | பெற்ற வாக்குகள் |  |
| --- | --- | --- | --- |
| பி. ஆர். சுந்தரம் | அதிமுக | align=5,63,272 |  |
| செ. காந்திச்செல்வன் | திமுக | align=2,68,898 |  |
| எஸ். கே. வேல் | தே.மு.தி.க | align=1,46,882 |  |
| ஜி. ஆர். சுப்ரமணியம் | இதேகா | align=19,800 | } |
# நாமக்கல் மக்களவைத் தொகுதி

## 15-ஆவது மக்களவைத் தேர்தல் (2009)

| வேட்பாளர் | கட்சி | பெற்ற வாக்குகள் |  |
| --- | --- | --- | --- |
| செ. காந்திச்செல்வன் | திமுக | align=3,71,476 |  |
| வைரம் தமிழரசி | அதிமுக | align=2,69,045 |  |
| என். மகேசுவரன் | தேமுதிக | align=79,420 |  |
| ஆர். தேவராசன் | கொமுபே | align=52,433 | } |  
கட்சிசார்பாக போட்டியிட்டவர்கள், ஒவ்வொரு சட்டசபை தொகுதியிலும் பெற்ற வாக்குகள்.  
| வேட்பாளர் | சங்ககிரி | இராசிபுரம் | சேந்தமங்கலம் | நாமக்கல் | பரமத்தி-வேலூர் | திருச்செங்கோடு | தபால் வாக்குகள் |  |
| --- | --- | --- | --- | --- | --- | --- | --- | --- |
| செ. காந்திச்செல்வன் | align=58,277 | align=64,620 | align=67,641 | align=62,989 | align=59,813 | align=57,244 | align=892 |  |
| வைரம் தமிழரசி | align=56,543 | align=50,105 | align=42,969 | align=38,779 | align=41,123 | align=39,470 | align=56 |  |
| என். மகேசுவரன் | align=15,844 | align=11,483 | align=12,557 | align=13,734 | align=11,074 | align=14,722 | align=6 |  |
| ஆர். தேவராசன் | align=5,821 | align=5,602 | align=7,182 | align=14,415 | align=8,423 | align=10,938 | align=52 |  |
| உ. தனியரசு | align=4,872 | align=1,454 | align=2,179 | align=5,009 | align=8,032 | align=2,671 | align=13 |  |
| கே. சுரேஷ் காந்தி | align=1,707 | align=1,291 | align=1,293 | align=1,129 | align=1,179 | align=1,339 | align=1 |  |
| ஹரிஹரசிவன் | align=699 | align=571 | align=625 | align=444 | align=557 | align=591 | align=0 |  |
| கே. செல்வராஜ் | align=218 | align=170 | align=208 | align=223 | align=208 | align=212 | align=0 |  |
| வி. லிங்கப்பன் | align=1,425 | align=859 | align=1,265 | align=1,120 | align=1,036 | align=1,202 | align=0 |  |
| குமார் | align=169 | align=221 | align=234 | align=262 | align=187 | align=168 | align=0 | } |
# தூவி தசம வகைப்படுத்தல்

**தூவி தசம வகைப்படுத்தல்** (*Dewey Decimal Classification*) என்பது பரவலாக பயன்படுத்தப்படும் நூல் வகைப்படுத்தும் முறைமை ஆகும். இது மெல்வில் தூவி என்பவரால் 1876 ஆம் ஆண்டு அறிமுகப்படுத்தப்பட்டது. அதனைத் தொடர்ந்து 23 திருத்தங்கள் செய்யப்பட்டுள்ளன. இறுதியாக இதன் 23ம் பதிப்பானது 2011 ஆம் ஆண்டு வெளியிடப்பட்டுள்ளது. இந்த வகைப்படுத்தலானது 135 நாடுகளில் ஏறத்தாழ 200,000 நூலகங்களின் புத்தகங்களை பகுப்பாக்கம் செய்ய பயன்படுத்தப்படுகின்றது.  
இந்த வகைப்படுத்தல் எல்லாத் தகவலையும் 10 வகுப்புகளாகப் பிரிக்கிறது. அவை மேலும் 10 பிரிவுகளாகவும், அந்தப் பிரிவுகள் மேலும் 10 கூறுகளாகவும் பிரிக்கப்படுகிறது. இவ்வாறு 10 வகுப்புகள், 100 பிரிவுகள், 1000 துணைப்பிரிவுகள் இவ்வகைப்படுத்தலில் உண்டு.  
தூவி தசம வகைப்படுத்தலின் பிரதான அனுகூலமானது தசமங்களை பயன்படுத்தி தூய கணித வகையான பகுப்பாக்கமாக அமைவதாகும். அத்துடன் இவ்வகைப்படுத்தலானது முடிவற்ற படிநிலை அமைப்பை கொண்டதாகும்.
இதன் பிரதான குறைபாடாக அமைவது குறியீடுகள் அதிக நீளமானவையாக அமைவதும் ஞாபகப்படுத்துவதற்கு சிரமமானதாவதுமாகும். எண்ணெழுத்து அடிப்படையான பகுப்பாக்கத்தில் (alphanumeric system) குறியீடுகளை ஞாபகப்படுத்துவது எளிதாகும்.
# தூவி தசம வகைப்படுத்தல்

## வகுப்புகள்

- 000 - கணினியியல், தகவல், பொதுப் படைப்புகள்
- 100 - மெய்யியல், உளவியல்
- 200 - சமயம்
- 300 - சமூக அறிவியல்
- 400 - மொழி
- 500 - அறிவியல், கணிதம்
- 600 - தொழினுட்பம், பயன்பாட்டு அறிவியல்
- 700 - கலைகள், பொழுதுபோக்கு
- 800 - இலக்கியம்
- 900 - வரலாறு, புவியியல், தன் வரலாறு
# திருச்செங்கோடு மக்களவைத் தொகுதி

**திருச்செங்கோடு மக்களவைத் தொகுதி** (*Tiruchengode (Lok Sabha constituency)*) மறுசீரமைப்புக்கு முன் தமிழ்நாட்டிலிருந்த மக்களவைத் தொகுதிகளுள் ஒன்றாகும்.  
திருச்செங்கோடு சட்டசபை தொகுதி நாமக்கல் மக்களவைத் தொகுதியுடன் இணைக்கப்பட்டது. ஈரோடு மக்களவைத் தொகுதி புதியதாக உருவாக்கப்பட்டது. புதிய ஈரோடு மக்களவைத் தொகுதியின் கீழ் குமாரபாளையம், ஈரோடு கிழக்கு, ஈரோடு மேற்கு, மொடக்குறிச்சி, தாராபுரம், காங்கேயம் சட்டமன்றத் தொகுதிகள் உள்ளன.
# திருச்செங்கோடு மக்களவைத் தொகுதி

## தொகுதியில் அடங்கியுள்ள சட்டமன்றத் தொகுதிகள்

இதில் அடங்கும் சட்டசபைத் தொகுதிகள்:
1.எடப்பாடி  
2.சங்ககிரி  
3.திருச்செங்கோடு  
4.கபிலர்மலை  
5.ஈரோடு  
6.மொடக்குறிச்சி
# திருச்செங்கோடு மக்களவைத் தொகுதி

## இங்கே வென்றவர்கள்

| 1951 | எசு.கே. பேபி | சுயேச்சை |  |
| --- | --- | --- | --- |
| 1957 | ப. சுப்பராயன் | காங்கிரசு |  |
| 1962 | ப. சுப்பராயன் | காங்கிரசு |  |
| 1967 | க. அன்பழகன் | திமுக |  |
| 1971 | மா.முத்துசாமி | திமுக |  |
| 1977 | இரா. குழந்தைவேலு | அதிமுக |  |
| 1980 | எம். கந்தசாமி | திமுக |  |
| 1984 | பி. கண்ணன் | அதிமுக |  |
| 1989 | கே. சி. பழனிசாமி | அதிமுக |  |
| 1991 | கே. எஸ். சௌந்தரம் | அதிமுக |  |
| 1996 | கே. பி. ராமலிங்கம் | திமுக |  |
| 1998 | எடப்பாடி க. பழனிசாமி | அதிமுக |  |
| 1999 | மு. கண்ணப்பன், | மதிமுக |  |
| 2004 | சுப்புலட்சுமி ஜெகதீசன் | திமுக | } |
2008 தேர்தலில் தொகுதி மாற்றியமைக்கப்பட்டது
# நோய்களுக்கும், நலக்கேடுகளுக்குமான அனைத்துலக புள்ளியியல் வகைப்பாடு

**நோய்களுக்கும், நலக்கேடுகளுக்குமான அனைத்துலக புள்ளியியல் வகைப்பாடு** (*International Statistical Classification of Diseases and Related Health Problems*) என்பது எல்லா வகையான நோய்கள், அவற்றின் அறிகுறிகள், நலச் சிக்கல்கள், நலக்கேடுகள், காயங்கள், மற்றும் இதர உடல் நலக் குறைபாடுளை வகைப்படுத்தி குழப்பம் ஏற்படாதவாறு தனிச்சுட்டு தருமாறு குறியீடுகளை வழங்கும் முறைமை ஆகும். இந்த முறைமையை உலக நல அமைப்பு வெளியிடுகிறது. "நோய்களுக்கும், நலக்கேடுகளுக்குமான அனைத்துலக புள்ளியியல் வகைப்பாடு" என்பதை ஆங்கிலத்தில் சுருக்கமாக "அனைத்துலக நோய்கள் வகைப்பாடு" (அ.நோ.வ) எனும் கருத்துக்கொண்ட ஐ.சி.டி (ICD - International Classifiaction of Diseases) என்று குறிப்பர்.
# நோய்களுக்கும், நலக்கேடுகளுக்குமான அனைத்துலக புள்ளியியல் வகைப்பாடு

## அ.நோ.வ பதிப்புகள்

### அ.நோ.வ-6

1949இல் ஆறாவது பதிப்பு வெளியிடப்பட்டது, இது உளநலக் குறைபாடுகள் பிரிவை உள்ளடக்கிய முதல் பதிப்பாகும்.
# நோய்களுக்கும், நலக்கேடுகளுக்குமான அனைத்துலக புள்ளியியல் வகைப்பாடு

## அ.நோ.வ பதிப்புகள்

### அ.நோ.வ-9

உலக நல அமைப்பு ஒன்பதாம் பதிப்பை 1977ம் ஆண்டு வெளியிட்டது.
# நோய்களுக்கும், நலக்கேடுகளுக்குமான அனைத்துலக புள்ளியியல் வகைப்பாடு

## அ.நோ.வ பதிப்புகள்

### அ.நோ.வ-10

முதன்மைக்கட்டுரை : அ.நோ.வ-10  
இப்பதிப்பை உருவாக்கும் வேலைகள் 1983இல் ஆரம்பித்து 1992இல் நிறைவுபெற்றது. நோய்களுக்கான குறியீட்டுப் பட்டியலில் அ.நோ.வ-9இல் இல்லாதவை புதிதாகச் சேர்க்கப்பட்டது. இதுவே தற்போது பயன்பாட்டில் உள்ள நோய்கள் வகைப்பாட்டு முறையாகும், எனினும் நாடுகளுக்குத் தக்கவாறு இவற்றில் சிறுசிறு மாற்றங்கள் ஏற்படுத்தப்பட்டுள்ளன.
# நோய்களுக்கும், நலக்கேடுகளுக்குமான அனைத்துலக புள்ளியியல் வகைப்பாடு

## அ.நோ.வ பதிப்புகள்

### அ.நோ.வ-11

இப்பதிப்பின் உருவாக்கம் உலக நல அமைப்பு மூலம் நடைபெற்றுக்கொண்டிருக்கிறது, 2015ம் ஆண்டளவில் இது வெளியிடப்படலாம் என நம்பப்படுகின்றது.
# காந்திகிராமம்

**காந்திகிராமம்** என்பது தமிழ்நாட்டில் திண்டுக்கல்-மதுரை தேசிய நெடுஞ்சாலையில் (NH-7), திண்டுக்கல்லில் இருந்து 10 கி.மீ. தொலைவில் அமைந்துள்ள ஒரு மாதிரி கிராமம். இக்கிராமம், சிறுமலை அடிவாரத்தில், இரு ஓடைகளின் நடுவே, இயற்கை எழிலார்ந்த இடத்தில் அமைந்துள்ளது.  
காந்தியடிகளின் கிராமியப் பொருளாதாரக் கருத்துக்களைப் பரப்பும் நோக்கத்தில் டாக்டர். டி. எஸ். சௌந்தரம் அம்மையார், அவரது கணவர் ஜி. இராமச்ச்சந்திரன் ஆகியோர் முயற்சியால் 1947 ஆம் ஆண்டில் காந்திகிராமம் உருவாக்கப்பட்டது.
# காந்திகிராமம்

## காந்திகிராம அறக்கட்டளை

காந்திகிராமம் என்ற மாதிரி கிராமத்தை நிறுவுவதற்கு இடம் கொடுத்து உதவியதில், அருகாமையில் உள்ள சின்னாளபட்டி மக்களின் பங்கு முக்கியமானது ஆகும். சௌந்தரம் அம்மையார் முதலில் இங்கு ஓர் ஆரம்பப் பள்ளியைத் துவங்கினார். இந்த சிறு தொடக்கம், படிப்படியாக வளர்ச்சி பெற்று காந்திகிராம அறக்கட்டளை உருவானது.
# காந்திகிராமம்

## காந்திகிராம கிராமியப் பல்கலைக்கழகம்

காந்தி கிராமம் கிராமியப் பல்கலைக்கழகம் (Gandhigram Rural University - GRI), 1956-ல், ஒரு சிறிய கிராமப்புறக் கல்லூரியாக தொடங்கப்பட்டு, 1976-இல் நிகர்நிலைப் பல்கலைக்கழகமாக முன்னேற்றம் அடைந்தது. இப்பல்கலைக்கழகம் ஏறத்தாழ 200 ஏக்கர் பரப்பளவில் நிறுவப்பட்டுள்ளது.
# காந்திகிராமம்

## காந்திகிராமப் பாடல்

"இதய நடுவினில் என்றும் போற்றும்,  
எங்கள் காந்திகிராமம், இது எமது காந்திகிராமம்  
சிறுமலை மீது கருமுகில் சூழ்ந்து,  
சீதளத் துளிகள் வீசிடும் வேளை... (சிறுமலை)  
இருசிறு ஓடைகள் இனிய பாடலை... (இருசிறு)  
இசைத்து மகிழ்ந்து முறுவல்கள் பூக்கும்  
எங்கள் காந்திகிராமம், இது எமது காந்திகிராமம்"
# காந்திகிராமம்

## இவற்றையும் காண்க

- காந்தி கிராமம் கிராமியப் பல்கலைக்கழகம்
# லாலா லஜபதி ராய்

தலைவர்களான லாலா லஜபதி ராய், பால கங்காதர திலகர் மற்றும் பிபின் சந்திர பால்]]  
**லாலா லஜபதி ராய்** ஒரு எழுத்தாளரும் இந்திய விடுதலைப் போராட்டத்தில் கங்கு கொண்டு அரசியல் தலைவரும் ஆவார். இவரை மக்கள் *பஞ்சாப் சிங்கம்* எனவும் அழைப்பதுண்டு. லால்-பால்-பால் என்று அழைக்கப்படும் மூன்று குறிப்பிடத்தக்க தலைவர்களுள் இவரும் ஒருவராவார். மற்ற இருவர் பால கங்காதர திலகர் மற்றும் பிபின் சந்திர பால் ஆவர். லாலா லஜபத் ராய் பஞ்சாப் தேசிய வங்கி மற்றும் லட்சுமி காப்புறுதி கம்பெனி ஆகியவற்றை நிறுவியவரும் ஆவார்.
# லாலா லஜபதி ராய்

## இளமைக்காலம்

லாலா லஜபதி ராய், 1865-ஆம் ஆண்டு சனவரி 28-ஆம் தேதி, இந்தியாவின் பஞ்சாப் மாகாணத்தில், இன்றைய மோகா மாவட்டத்தில் அமைந்திருக்கும் <big>துதி கே</big> என்னும் ஊரில் முன்சி ராதா கிசான் ஆசாத், குலாப் தேவி ஆகியோருக்குப் பிறந்தார். இவர்கள் அகர்வால் பனியாட்கள். சிலர் இவர்களை சமணர்கள் என்கிறார்கள். இந்து சமயம் மற்றும் சமணம் ஆகியவற்றோடு தொடர்புகளைக் கொண்டிருந்த இவரது தந்தையார் இசுலாம் மதத்துக்கு மாறிப் பின்னர் மீண்டும் இந்துவானார். லாலா லஜபத் தனது இளமைக் காலத்தின் பெரும் பகுதியை பஞ்சாப்பின் லூதியானா மாவட்டத்தில் உள்ள ஜாக்ராவோன் என்னும் இடத்தில் கழித்தார். இன்னும் ஜாக்ராவோனில் இருக்கும் இவர் வாழ்ந்த வீடு இப்போது ஒரு நூல்நிலையமாகவும் அருங்காட்சியகமாகவும் விளங்குகிறது.